Sancionada una plantación illegal d’ocalitos en Llanera
#000001
El llantau ta allugáu en suelu agrícola y nun cunta cola preceutiva autorización
#000002
“Esta política forestal d’apostar prácticamente n’esclusiva pol monocultivu pa beneficiar a les papeleres, amás d’altamente peligrosa, resulta tamién un absurdu dende’l puntu de vista sociu económicu, pos tou monocultivu introduznos nuna política tercermundista de dependencia granible y esplotación del mediu ambiente”
#000003
La Confederación Hidrográfica impunxo una importante sanción a los propietarios de la parcela agrícola allugada en Posada de Llanera, a veres del ríu Tarabica, na que se realizó illegalmente unu plantíu masivu d’ocalitos.
#000004
Sosprendentemente, esti cultivu forestal sí cuntaba cola autorización de la Conseyería de Mediu Rural, pesi a tratase d’una finca agrícola ensin ocalitos na so redolada, incumpliendo les mesmes normes de la conseyería.
#000005
El gobiernu del PSOE lleva décades afalando la colonización del ocalitu, a sabiendes de qu’esta especie alóctona multiplica’l riesgu de quemes, acaba cola biodiversidá autóctona ya inutiliza mientres años les tierres pa l’agricultura o pa la so recuperación natural. La barrera de les 61.838 hectárees de superficie, afitada como llende pol Plan Forestal d’Asturies pal añu 2060, foi yá llargamente superada, pero’l gobiernu del “Principado” sigue afalando l’espoxigue d’estos monocultivos forestales.
#000006
O teu enderezo electrónico non se publicará Os campos obrigatorios están marcados con *
#000010